Αθήνα, 30 Μαρτίου 2015

Αξιότιμοι κύριοι

Σε απάντηση της επιστολής του συλλόγου σας με την οποία συστήνετε στους ιατρούς του Ειδικού Σώματος των ΚΕ.Π.Α. να εφαρμόζουν το νόμο 3232/04 στις περιπτώσεις πασχόντων από Myasthenia Gravis έχουμε να διαπιστώσουμε τα εξής:

* Όποιοι κρίνονται με Π.Α. 67% για την συγκεκριμένη πάθηση (μυασθένεια), και όχι συνολικά, δικαιούνται του σχετικού επιδόματος του νόμου 3232/04, ιδίως όταν υπάρχει η σχετική αίτηση.
* Υπάρχουν περιπτώσεις ασθενών, οι οποίοι κρίνονται μεν με Π.Α. 67%, όμως το ποσοστό αυτό αφορά εκτός της Myasthenia Gravis και άλλες παθήσεις, επομένως δεν κρίνονται με Π.Α. 67% για την Myasthenia Gravis.
* Θεωρούμε ότι αποφάσεις, οι οποίες έχουν κριθεί με λάθος τρόπο για το συγκεκριμένο θέμα, θα πρέπει να διορθώνονται με υπηρεσιακά σημειώματα

Η Ελληνική Ιατρική Εταιρεία Αναπηρίας, Κοινωνικής Ασφάλισης και Πρόνοιας (ΕΛΙΕΑΚΑΠ), είναι σίγουρη ότι τα μέλη μας είναι άρτια καταρτισμένοι και ενημερωμένοι για αυτές τις περιπτώσεις (τόσο για το νόσημα όσο φυσικά για τον ισχύοντα νόμο), παρέχουμε διαρκή και συνεχιζόμενη εκπαίδευση για τα μέλη μας, αλλά και όλους τους ιατρούς που εργάζονται στις επιτροπές αναπηρίας. Εξάλλου η εκπαίδευση αποτελεί έναν από τους ιδρυτικούς στόχους μας.

Πιθανώς να γίνονται κάποιες παραβλέψεις σε γραμματειακό–πληροφορικό επίπεδο, για τις οποίες γίνεται μέριμνα να επιλύονται με υπηρεσιακό τρόπο.

Με εκτίμηση

Ο Πρόεδρος Ο Γεν. Γραμματέας



Ιωάννης Γκιουζέλης Γρηγόριος Μουτζουρίδης